recursal/SuperWikiNEXT-32B huggingface dataset:
Λεωφορειολωρίδα στην Αθήνα
Οι **λεωφορειολωρίδες** είναι λωρίδες στο δεξιό τμήμα του οδοστρώματος (στο αριστερό τμήμα στις χώρες με αριστερό κυκλοφοριακό) στις οποίες σύμφωνα με τον Κ.Ο.Κ έχουν πρόσβαση μόνο τα λεωφορεία. Οι λεωφορειολωρίδες δημιουργήθηκαν λόγω των έντονων κυκλοφοριακών προβλημάτων που επικρατούν κυρίως στις μεγάλες πόλεις. Με αυτό τον τρόπο τα λεωφορεία μπορούν να ακολουθούν τις γραμμές αυτές αποφεύγοντας την κίνηση. 

Οποιοδήποτε άλλο μεταφορικό μέσον ακολουθεί αυτή την λωρίδα με σκοπό την αποφυγή της κίνησης, παραβιάζει τους κανόνες του Κ.Ο.Κ και του επιβάλλεται υψηλό πρόστιμο.

Εξωτερικοί σύνδεσμοι
--------------------

* Κώδικας Οδικής Κυκλοφορίας
**Κλίμακα** είναι η αναλογία ενός συστήματος αναπαράστασης σε σχέση με ένα άλλο σύστημα. 

Μια μακέτα ή ένα αρχιτεκτονικό σχέδιο βρίσκονται πάντοτε υπό κλίμακα προκειμένου να σμικρυνθούν οι διαστάσεις του πραγματικού αντικειμένου σε τέτοιο βαθμό που να είναι εφικτή η αποτύπωση σε κοινά αναλογικά ή ψηφιακά μέσα απεικόνισης (π.χ. χαρτί, οθόνη ηλεκτρονικού υπολογιστή) για παραπέρα ανάγνωση, μελέτη ή διατήρηση. 

Όταν αναφερόμαστε σε σχέδια ή κατασκευές, ως κλίμακα ορίζεται **ο Λόγος της γραφικής διάστασης ενός αντικειμένου προς την πραγματική του διάσταση**.

Για παράδειγμα, το πραγματικό μήκος ενός τραπεζιού είναι 1 μέτρο και για να το αποτυπώσουμε σε ένα σχέδιο θα το δείξουμε με μήκος 10 εκατοστών του μέτρου. Τότε η κλίμακα σχεδίασης θα είναι: 1 προς 10 γιατί το 1 μέτρο γραφικών διαστάσεων αντιστοιχεί σε 10 μέτρα πραγματικών διαστάσεων (0,1μ – 1,0μ). Σε αυτή την περίπτωση η κλίμακα γράφεται 1/10 ή 1:10 και διαβάζεται «ένα προς δέκα».

Όσο μεγαλύτερος είναι ο παρονομαστής του κλάσματος (λόγος) τόσο μικρότερη είναι η κλίμακα γιατί έχουμε μεγαλύτερη σμίκρυνση. Δηλαδή η κλίμακα 1:100 είναι μεγαλύτερη από την κλίμακα 1:5.000.
Τα σχέδια υπό κλίμακα έχουν σταθερή κλίμακα. Η κλίμακα του χάρτη αποτελεί άλλο ένα παράδειγμα χρήσης της έννοιας της κλίμακας για την σμίκρυνση και αποτύπωση χαρακτηριστικών της γης. Υπάρχουν ορισμένες περιπτώσεις που σε ένα σχέδιο χρησιμοποιούνται δύο διαφορετικές κλίμακες, όπως στα τοπογραφικά διαγράμματα, όπου η κλίμακα μηκών είναι διαφορετική από την κλίμακα των υψών (η κλίμακα των υψών είναι μεγαλύτερη).

Για την απευθείας ανάγνωση των πραγματικών γραμμικών διαστάσεων ενός αντικειμένου που βρίσκεται υπό κλίμακα, χρησιμοποιείται το κλιμακόμετρο.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κλίμακα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κλίμακα** |
Ο **Ντ. Κερτ Τίμπετς** (*Darwin Kurt Tibbetts*, 2 Μαρτίου 1954 - ...) ήταν ο αρχηγός της κυβέρνησης (Leader of Government Business) στα νησιά Κέιμαν από το 2005 ως το 2009.

Προφίλ
------

Εξελέγη έπειτα από τη νίκη του Προοδευτικού Κινήματος του Λαού (People's Progressive Movement) στις εκλογές του 2005. Μάλιστα, υπήρξε ιδρυτικό μέλος του εν λόγω κόμματος. Από το 1992 εκλέγεται αδιάλειπτα βουλευτής στην εκλογική περιφέρεια της Τζορτζ Τάουν. Για περισσότερα από 20 χρόνια υπήρξε ο ιδιοκτήτης εταιρείας τυπογραφίας. Το 2000-2001 υπηρέτησε στο Υπουργείο Σχεδιασμού, Τηλεπικοινωνιών και Δημοσίων Έργων. Το 2009 απώλεσε την εξουσία, έπειτα από την ήττα του κόμματός του (έλαβε μόνο 5 έδρες) στις εκλογές που διεξήχθησαν στις 20 Μαΐου.

Το 1984 παντρεύτηκε τη Σίρλεϊ και απέκτησαν τρία παιδιά.

Αναφορές
--------

* "New Cabinet named" by Staff writer, "Caymanian Compass", 16 Μαΐου 2005, retrieved 3 Ιουνίου 2006
Η φανέλα του στο Κεντάκι στην οροφή του γηπέδου.
Οι Σέλτικς πρωταθλητές 1957
Ο **Λου Τσιορόπουλος** ή Ηλίας **Τσιορόπουλος** (Louis Costas Tsioropoulos), (31 Αυγούστου 1930 – 22 Αυγούστου 2015) ήταν Ελληνο-Αμερικάνος επαγγελματίας καλαθοσφαιριστής, με ελληνική καταγωγή, γεννημένος στο Λιν της Μασαχουσέτης.

Αποφοίτησε από το Πανεπιστήμιο του Κεντάκι με το οποίο κατάκτησε το πρωτάθλημα του NCAA το 1951. Η φανέλα του με τον αριθμό 16 αποσύρθηκε προς τιμήν από την ομάδα και ο ίδιος εισήχθη στο Χωλ οφ φέιμ του Πανεπιστημίου του Κεντάκι.
Στη συνέχεια το 1953 επιλέχθηκε στο Ντραφτ του ΝΒΑ από τους Μπόστον Σέλτικς. Υπηρέτησε τη στρατιωτική του θητεία έως το 1956 και στη συνέχεια εντάχθηκε στην ομάδα των Σέλτικς με τους οποίους αγωνίστηκε για τρία έτη. Έγινε ο πρώτος αθλητής ελληνικής καταγωγής που αγωνίστηκε στο NBA. Κατέκτησε 2 φορές το πρωτάθλημα του NBA το 1957 και το 1959. Το 1959 εστάλη από την Υπηρεσία Πληροφοριών των ΗΠΑ στην Ελλάδα και στο Ιράν προκειμένου να διδάξει τα μυστικά του μπάσκετ.

Εξωτερικοί σύνδεσμοι
--------------------

* nba.com historical playerfile Αρχειοθετήθηκε 2016-03-03 στο Wayback Machine.
* Lou Tsioropoulos profile
* Ο Έλληνας πρωταθλητής του ΝΒΑ! - sport24.gr

Παραπομπές
----------

1. ↑  Ο Έλληνας πρωταθλητής του ΝΒΑ! - www.sport24.gr
2. ↑  Ο Έλληνας πρωταθλητής του ΝΒΑ! - www.sport24.gr
Το ***Κράξιμο*** υπήρξε περιοδική έκδοση από το 1981 μέχρι το 1993 και εκδιδόταν από την τρανς ακτιβίστρια, Πάολα.

Το περιοδικό κυρίως παρουσίαζε ανθρώπους γύρω από την ομοφυλοφιλική κουλτούρα και ήταν ένα από τα πρώτα περιοδικά αυτού του είδους στην Ελλάδα. Στο εξώφυλλο του αυτοχαρακτηριζόταν σαν *περιοδικό επαναστατικής ομοφυλόφιλης έκφρασης* ενώ ως υπέρτιτλος υπήρχε η φράση *«Οποιαδήποτε εργασία με σκοπό το κέρδος, είναι πορνεία»*.

Η gay απελευθέρωση, το AIDS, η ανδρική πορνεία αλλά και συνεντεύξεις ήταν το κυρίως το περιεχόμενο του. Υπήρχαν επίσης μόνιμες στήλες για τον πολιτισμό και αφιερώματα, όπως στους πορνοκινηματογράφους, μαρτυρίες «παραστρατημένων παιδιών», ντοκουμέντα για τις διώξεις των ομοφυλόφιλων από τη Χούντα αλλά και από τους Ναζί κλπ. ενώ φιλοξενήθηκαν κείμενα των Φελίξ Γκουαταρί, Ηλία Πετρόπουλου, Μίνου Αργυράκη, Αλέξη Μπίστικα, Τάκη Σπετσιώτη, Κατερίνας Γώγου, Γιώργου Χρονά κλπ. και συνεντεύξεις με τους Ντίνο Χριστιανόπουλο, Μιχάλη Ράπτη, Μαλβίνα Κάραλη, Χρόνη Μίσσιο, Δημήτρη Παπαϊωάνου, Κώστα Ταχτσή και άλλους.

Το περιοδικό συντηρήθηκε οικονομικά από φίλους, επώνυμους και μη. Το 1983 μηνύθηκε από πρώην διοικητή της Ασφάλειας *ως πορνογράφημα και ότι διαφθείρει τα ήθη και έθιμα*. Η εκδότρια Πάολα καταδικάστηκε σε τετράμηνη φυλάκιση κι ένα μεγάλο χρηματικό πρόστιμο, η φυλάκισή της, όμως, τελικά αποφεύχθηκε χάρη στην άμεση κινητοποίηση των ομοφυλοφιλικών οργανώσεων του εξωτερικού, καθώς και οργανώσεων ανθρωπίνων δικαιωμάτων. Η υπόθεση είχε απασχολήσει και τη Διεθνή Αμνηστία.

Παραπομπές
----------

1. ↑  Kraximo Text by Danny Calvi

Αναφορές
--------

* Λεύκωμα: «Το Κράξιμο», Εκδόσεις Γοργώ, ISBN 978-960-88506-2-0

Εξωτερικοί σύνδεσμοι
--------------------

* Ο ιστότοπος του περιοδικού
* Σχετικό άρθρο στα Νέα
* Σχετικό άρθρο στην Ελευθεροτυπία
* Σχετικό άρθρο στην ΛΙΦΟ
Ο **Κράπινα** (*κροατικά: Krapina*), είναι ποταμός της Κροατίας που ρέει μέσω της κομητείας Κράπινα και Ζαγόριε και της Κομητείας του Ζάγκρεμπ.

Είναι παραπόταμος του ποταμού Σάβα που εκβάλει σε αυτόν κοντά στο Ζάπρεσιτς. Το μήκος του είναι 75 χιλιόμετρα (47 μίλια) και η λεκάνη απορροής του καλύπτει έκταση 1.123 τετραγωνικών χλμ (434 τετραγωνικά μίλια) .

Οι υδρολογικοί παράμετροι του Κράπινα παρακολουθούνται τακτικά στην Κροατία.

Παραπομπές
----------

1. ↑  «Geographical and meteorological data» (PDF). *Statistical Yearbook*. Croatian Bureau of Statistics. 2009. Ανακτήθηκε στις 10 Ιουλίου 2011.
2. ↑  «Daily hydrological report». State Hydrometeorological Bureau of the Republic of Croatia. Αρχειοθετήθηκε από το πρωτότυπο στις 30 Μαΐου 2010. Ανακτήθηκε στις 9 Σεπτεμβρίου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Krapina (river) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 131346056

 |

 |

Συντεταγμένες: 45°53′N 15°49′E﻿ / ﻿45.883°N 15.817°E﻿ / 45.883; 15.817
Ο **Κράτιππος ο ιστορικός** ήταν αρχαίος Έλληνας ιστορικός που άκμασε τον 4ο αιώνα π.Χ.. Ήταν ο συνεχιστής του έργου του Θουκυδίδη.

Ο Ιστορικός Κράτιππος συνέλεξε όσα γεγονότα είχε παραλείψει ο Θουκυδίδης και συνέχισε την καταγραφή των ιστορικών γεγονότων μέχρι τη ναυμαχία της Κνίδου το (394 π.Χ.) όπου ο Αθηναίος ναύαρχος Κόνων επέφερε την καταστροφή του στόλου της αρχαίας Σπάρτης.

Τα αποσπάσματα του έργου του που έχουν διασωθεί συνέλεξε ο Ch. Múller στο έργο του "Historiae Graacae fragmenta" 1818.

Σημείωση
--------

Στον Κράτιππο επίσης αποδίδονται από πολλούς σύγχρονους ιστορικούς ερευνητές τα προς τον Θεόπομπο νέα αποσπάσματα που περιλαμβάνει ο πάπυρος της Οξυρρύγχου και που εξέδωσαν το 1909 οι Grenfeli και Hunt με την επιγραφή "Helenica Oxyrhynchia".

Πηγές
-----

* Μεγάλη Ελληνική Εγκυκλοπαίδεια" τομ. ΙΕ΄, σελ.133.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 265076443
* LCCN: no92023597
* ISNI: 0000 0003 8249 9134
* GND: 102385939
* SUDOC: 108797570
* BIBSYS: 95000867
* NLA: 61539704
* CiNii: DA11699029

 |

 |
Στην ελληνική μυθολογία η **Λαμψάκη** ήταν η «επώνυμη ηρωίδα» της πόλεως Λάμψακος, δηλαδή το πρόσωπο που έδωσε το όνομά του στην πόλη αυτή. Σύμφωνα με παραδόσεις της Φώκαιας, ήταν κόρη του Μάνδρωνα, βασιλιά των Βεβρύκων με έδρα την πόλη Πιτυούσσα. Κατά τους πολέμους του Μάνδρωνα με γειτονικούς λαούς, τον βοήθησαν πολύ οι Φωκαείς. Τότε ο Μάνδρωνας από ευγνωμοσύνη τους έδωσε ένα τόπο για να αποικίσουν και τους παρεχώρησε το «δικαίωμα του πολίτου». Αυτό όμως προκάλεσε τη ζήλεια των Βεβρύκων, οι οποίοι σε κάποια απουσία του Μάνδρωνα προσπάθησαν να εξοντώσουν τους Φωκαείς. Αλλά η Λαμψάκη ειδοποίησε εγκαίρως τους Φωκαείς για τον κίνδυνο που διέτρεχαν, οπότε αυτοί απέκρουσαν την επίθεση των Βεβρύκων. Από τότε ονόμασαν την πόλη τους Λάμψακο προς τιμή της Λαμψάκης. Μετά τον θάνατό της η Λαμψάκη λατρεύθηκε ως θεά και της αποδίδονταν οι τιμές του *«ήρωος κτίστου»*.

Πηγή
----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Ο **Λουδ**, ήταν πρόσωπο της Παλαιάς Διαθήκης μικρότερος γιος του Σημ γενάρχη των Σημιτικών φυλών. Ήταν εγγονός του Νώε, αδελφός του Ελάμ, του Ασσούρ, του Αρφαξάδ και του Αράμ. Ο Λουδ θεωρήθηκε πρόγονος όλων των αρχαίων λαών της Μικράς Ασίας ιδιαίτερα των Λυδών και των προγόνων τους Λουβίων ή πρωτο – Χετταίων. Σχετίζεται με τον Λυδό τον πρόγονο των Λυδών που αναφέρεται από τον Έλληνα ιστορικό Ηρόδοτο. Σύμφωνα με το βιβλίο των Ιωβηλαίων όταν μοιράστηκε ο κόσμος ανάμεσα στους απογόνους του Νώε ο Λουδ πήρε την περιοχή από τα βουνά της Ασσυρίας ως τη μεγάλη θάλασσα. Η Αιθιοπιακή μετάφραση του βιβλίου των Ιωβηλαίων έλεγε ότι έφθανε μέχρι την θάλασσα στην οποία βρίσκονταν τα νησιά του Ιάφεθ δηλαδή το Αιγαίο. Οι Ασσύριοι τους έλεγαν **Λουβδού**.

Πηγές
-----

* Bezalel Bar-Kochva, The Seleucid Army: Organisation and Tactics in the Great Campaigns, 318 pp. Cambridge University Press, 1976, ISBN 0-521-20667-7, p.50
* "The Genetic Origin of the Nations"
Συντεταγμένες: 36°50′9.895″N 21°55′43.637″E﻿ / ﻿36.83608194°N 21.92878806°E﻿ / 36.83608194; 21.92878806

Οι **Κολωνίδες** ήταν αρχαία ελληνική πόλη χτισμένη στην περιοχή κοντά στα Βουνάρια και στο πρώην χωριό Καστέλλια της Μεσσηνίας, το οποίο καταστράφηκε το 1886 από σεισμό. Το 1887 δημιουργήθηκε σε κοντινή απόσταση, στην τοποθεσία Καντιάνικα, ο οικισμός Νέα Κορώνη, με σύγχρονο ρυμοτομικό σχέδιο και οι κάτοικοι από τα Καστέλλια εγκαταστάθηκαν εκεί.

Ιστορία
-------

Τις Κολωνίδες τις ίδρυσε μετά από χρησμό, ο βασιλιάς Κόλαινος της αρχαίας Αθήνας, κοντά στην Κορώνη, σημερινό Πεταλίδι και τον οδήγησε σε αυτή την αποικία, το πτηνό κόρυδος.

Τοποθεσία
---------

Η πιθανότερη θέση των αρχαίων Κολωνίδων, είναι οι τοποθεσίες των Βουναρίων και της Νέας Κορώνης, οι οποίες βρίσκονται πάνω σε λοφίσκους και κοντά στη θάλασσα. Επίσης κοντά στα Βουνάρια, βρέθηκαν τάφοι με πολλά αγγεία. Σύμφωνα με μελετητές, οι αρχαίες Κολωνίδες βρίσκονταν στο λόφο Στυλιανόπουλο, κοντά στη Νέα Κορώνη.

Οικισμοί
--------

Εξέλιξη σύγχρονων οικισμών: το Πεταλίδι, η Κορώνη, η Νέα Κορώνη, τα Βουνάρια| Σύγχρονος οικισμός | Ιστορική εξέλιξη |
| --- | --- |
| Πεταλίδι | Αρχαία Αίπεια | Κορώνη (αρχαία πόλη) | Πεταλίδι |  |
| Κορώνη | Αρχαίο Ρίο | Αρχαία Ασίνη | Κορώνη (αρχαία πόλη) | Κορώνη |
| Νέα Κορώνη | Αρχαίες Κολωνίδες | Καντιάνικα | Νέα Κορώνη |  |
| Βουνάρια | Καστέλλια | Βουνάρια |  |

Δείτε επίσης
------------

* Δήμος Κολωνίδων

Παραπομπές
----------

1. ↑  «ΜΑΝΙΑΤΑΚΕΙΟ ΙΔΡΥΜΑ - Η ΙΣΤΟΡΙΚΗ ΔΙΑΔΡΟΜΗ ΤΩΝ ΚΑΣΤΕΛΛΙΩΝ» (PDF).
2. ↑  «ΑΡΙΣΤΟΜΕΝΗΣ Ο ΜΕΣΣΗΝΙΟΣ - ΑΡΧΑΙΕΣ ΚΟΛΩΝΙΔΕΣ - ΜΕΣΣΗΝΙΑ».
3. ↑  «TERRABOOK - ΝΕΑ ΚΟΡΩΝΗ».
4. ↑  «ΜΑΝΙΑΤΑΚΕΙΟ ΙΔΡΥΜΑ - Η ΙΣΤΟΡΙΚΗ ΔΙΑΔΡΟΜΗ ΤΩΝ ΚΑΣΤΕΛΛΙΩΝ» (PDF).

Πηγές
-----

* Μανιατάκειο Ίδρυμα - Η Ιστορική Διαδρομή των Καστελλίων

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Συντεταγμένες: 38°21′26″N 22°56′6″E﻿ / ﻿38.35722°N 22.93500°E﻿ / 38.35722; 22.93500

Το **Κιβέρι** (και Κυβέρι) είναι εγκαταλελειμμένος οικισμός του νομού Βοιωτίας. Ήταν χτισμένο σε μία κοιλάδα στις ανατολικές πλαγιές του Ελικώνα, ανάμεσα στα χωριά Κορώνεια και Αγία Τριάδα. Σύμφωνα με την πρώτη απογραφή που διεξήχθη το 1834 είχε πληθυσμό 66 κατοίκους. Ο πληθυσμός διατηρήθηκε στα ίδια περίπου επίπεδα με μικρές αυξομειώσεις μέχρι την δεκαετία του 1940, οπότε ο οικισμός άρχισε να εγκαταλείπεται οριστικά.

Πορεία του πληθυσμού

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Έτος** | 1835 | 1861 | 1879 | 1889 | 1896 | 1907 | 1920 | 1928 | 1940 | 1951 | 1961 | 1971 | 1981 | 1991 | 2001 |
| **Πληθ.** | 68 | 82 | 66 | 55 | 75 | 88 | 49 | - | 50 | 0 | 0 | 0 | 0 | 0 | 0 |

Διοικητικά ανήκε στο διάστημα 1835-1840 στον δήμο Κορώνειας ενώ στο διάστημα 1840-1912 στον δήμο Πέτρας. Στο διάστημα 1912-1915 εντάχθηκε στην νεοσύστατη κοινότητα Αγίας Τριάδας (Στεβενίκου εκείνη την εποχή), και από το 1915 εντάχθηκε στην κοινότητα Κορώνειας (Κουτουμουλά εκείνη την εποχή). Το 1951 ο οικισμός καταργήθηκε.

Παραπομπές
----------

1. ↑  «1η απογραφή ελληνικού κράτους». Αρχειοθετήθηκε από το πρωτότυπο στις 14 Νοεμβρίου 2011. Ανακτήθηκε στις 30 Μαΐου 2011.
2. ↑  Εθνικό ίδρυμα ερευνών, Εξέλιξη πληθυσμού επαρχίας Λιβαδειάς
3. ↑  Διοικητικές μεταβολές ΟΤΑ, Κοινότητα Αγίας Τριάδας Βοιωτίας
4. ↑  Διοικητικές μεταβολές ΟΤΑ, Κοινότητα Κορώνειας Βοιωτίας
Κυλιόμενες σκάλες σε σταθμό του Μετρό της Κοπεγχάγης
Κυλιόμενες σκάλες υπάρχουν πια και στην ύπαιθρο, όπως εδώ στο Άγαλμα του Χριστού Λυτρωτή στο Ρίο ντε Τζανέιρο
Η **κυλιόμενη σκάλα** ή **κυλιόμενη κλίμακα** είναι ένας μηχανισμός κάθετης μεταφοράς ανθρώπων, που έχει τη μορφή κινούμενης σκάλας και συνήθως μεταφέρει πρόσωπα μεταξύ ορόφων ενός μεγάλου κτίσματος (ιδίως πολυκαταστήματος), σε σταθμούς μετρό, και αλλού. Αποτελείται από μία αλυσίδα διαδοχικών συνδεδεμένων σκαλοπατιών, την οποία κινεί ένας ηλεκτρικός κινητήρας. Η κίνησή τους οριοθετείται πλευρικά από ένα ζεύγος σιδηροτροχιών, χάρη στις οποίες το κάθε σκαλοπάτι παραμένει σε οριζόντια θέση.

Γενικώς οι κυλιόμενες σκάλες χρησιμοποιούνται σε όλο τον κόσμο σε πολυσύχναστα μέρη όπου η χρήση ανελκυστήρων (ασανσέρ) δεν θα ήταν πρακτική. Εκτός των παραπάνω, η κυλιόμενη σκάλα απαντάται συχνά και σε εμπορικά κέντρα (μολς), αεροδρόμια, πολυκινηματογράφους, πολυχώρους συναυλιών και συνεδριακά κέντρα, ξενοδοχεία, στάδια και δημόσια κτήρια.

Η κυλιόμενη σκάλα μπορεί να μεταφέρει μεγάλους αριθμούς ανθρώπων ανά μονάδα χρόνου, τόσο προς τα επάνω, όσο και προς τα κάτω, και μπορεί να εγκατασταθεί στον ίδιο χώρο με ένα συμβατικό κλιμακοστάσιο. Οι χρήστες τους δεν χρειάζεται να περιμένουν (εκτός από περιπτώσεις συνωστισμού), ενώ μπορούν είτε να παραμένουν ακίνητοι κατά τη χρήση τους (πάνω στο ίδιο σκαλοπάτι), είτε να ανεβοκατεβαίνουν και οι ίδιοι όταν είναι βιαστικοί.

Οι κυλιόμενες κλίμακες μπορούν να καθοδηγήσουν τους ανθρώπους προς τις κύριες εξόδους και να χρησιμοποιηθούν ακόμα και σε υπαίθριο χώρο αν είναι κατασκευασμένες με αδιάβροχα μέρη. Σημαντικό είναι επίσης το πλεονέκτημα ότι μία κυλιόμενη σκάλα που δεν λειτουργεί, μπορεί να χρησιμεύει ως κανονική σκάλα, ενώ οι περισσότερες μηχανικές διατάξεις, όπως τα ασανσέρ, αχρηστεύονται σε περιπτώσεις βλάβης ή διακοπής της ηλεκτροδοτήσεως.

Εξωτερικοί σύνδεσμοι
--------------------

* Κλιπ: Κυλιόμενες σκάλες με διαφανείς πλευρές, που δείχνουν τον μηχανισμό τους σε λειτουργία
**Κιρσοί** ονομάζονται οι διατεταμένες (φουσκωμένες) φλέβες των κάτω άκρων. Σ’ ορισμένα άτομα, οι επιφανειακές φλέβες παύουν να λειτουργούν σωστά, γιατί το τοίχωμά τους είναι ευπαθές και δεν αντέχει την καθημερινή καταπόνηση. Έτσι το αίμα αρχίζει να λιμνάζει τοπικά, οι φλεβικές πιέσεις αυξάνονται τοπικά και οι φλέβες διαστέλονται. Οι διεσταλμένες αυτές επιφανειακές φλέβες γίνονται ορατές κάτω από το δέρμα και ονομάζονται κιρσοι.

Πρόκειται για παθολογικές "επιφανειακές" φλέβες (του επιπολής φλεβικού δικτύου όπως ονομάζεται στην ιατρική ορολογία) που παρουσιάζουν δυσλειτουργία των βαλβίδων, με αποτέλεσμα να παλινδρομεί το αίμα προς τα κάτω και να "φουσκώνουν" οι φλέβες αυτές. Εκτός από το αισθητικό πρόβλημα που δημιουργούν οι κιρσοί, στο πλαίσιο της νόσου αυτής μπορεί να δημιουργηθούν επιπλοκές όπως οιδήματα στα κάτω άκρα, φλεβικά έλκη, δερματοπάθεια κνημών (έκζεμα), πόνος (κουρασμένα ή βαρειά πόδια) ή και σοβαρότερες όπως η αιμορραγία από κιρσό ή η θρόμβωσή του. 

Η αντιμετωπιση τους όταν ειναι ασύμπτωματικοι ειναι συντηρητική , δηλαδή αποφυγή ορθοστασίας και χρήση ελαστικής κάλτσας διαβαθμισμενης συμπιεσης. Οι κιρσοι θεωρούνται δεύτερο στάδιο φλεβικής ανεπάρκειας των κάτω άκρων και στη συνηθισμένη τους μορφή, δεν είναι επικίνδυνη πάθηση. 

Στην κατηγορία των κιρσών δεν κατατάσσονται οι ευρυαγγείες που δημιουργούν συνήθως αισθητικά προβλήματα κυρίως στις γυναίκες. Οι ευρυαγγείες είναι φλεβίδια που μοιάζουν με ιστό αράχνης που πέραν των αισθητικών προβλημάτων, δεν δημιουργούν κανένα ουσιαστικό πρόβλημα. 

Αντίθετα, οι κιρσοί των φλεβών και ιδιαίτερα οι λεγόμενοι «εν τω βάθει», δηλαδή οι μη ορατοί, πάνω στο δέρμα, μπορούν να δημιουργήσουν σοβαρότατα προβλήματα. 

Η δημιουργία θρόμβων στο εσωτερικό των «εν τω βάθει» φλεβών εγκυμονεί σοβαρούς κινδύνους και τούτο γιατί μπορεί να αποσπασθεί τμήμα ενός θρόμβου ή και ολόκληρος ο θρόμβος και με την κυκλοφορία του αίματος να φθάσει μέχρι τους πνεύμονες, να σφηνωθεί μέσα σε κλάδους της πνευμονικής αρτηρίας και να προκαλέσει μια μεγάλη ή πολλαπλές μικρές πνευμονικές εμβολές, ανάλογα με το μέγεθος του θρόμβου.

Η επεμβατικη θεραπεία περιλαμβάνει την χειρουργική εξερεση καθως και νέες θεραπευτικές επεμβασεις που αφορούν στη θερμικη καταστροφή του έσω χιτώνα της ανεπαρκούς φλεβας.

Παραπομπές
----------

1. ↑  «Οι κιρσοί στα πόδια και η υγεία της καρδιάς». Αρχειοθετήθηκε από το πρωτότυπο στις 27 Ιανουαρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85142328
* GND: 4032758-9
* BNF: cb119425654 (data)
* NDL: 00575407
* NKC: ph205421

 |

 |
Η **Clara Oswald** είναι ένας φανταστικός χαρακτήρας που δημιουργήθηκε από τον Steven Moffat και απεικονίζεται από την Τζένα Κόουλμαν στη μακροχρόνια Βρετανική τηλεοπτική σειρά επιστημονικής φαντασίας *Doctor who*. 
Εμφανίζεται για πρώτη φορά στο σόου στην έβδομη σεζόν της σειράς από την αναβίωσή της. Η Κλάρα ταξιδεύει ως σύντροφος της ενδέκατης και δωδέκατης ενσάρκωσης του εξωγήινου ταξιδιώτη του χρόνου , γνωστό ως ο Δόκτωρ (απεικονίζεται από τον Ματ Σμιθ και τον Πίτερ Καπάλντι, αντίστοιχα).

Η Κλάρα κατά τη διάρκεια του πρώτου εξαμήνου της Σειράς 7 παρουσιάζεται ως τρεις διαφορετικές κοπέλες, που ζουν σε διαφορετικές εποχές του χρόνου. Οι δύο πρώτες ενσαρκώσεις, η Όσγουϊν Όσβαλντ και η Κλάρα Όσγουϊν Όσβαλντ, πεθαίνουν κατά τη διάρκεια του επεισοδίου στο οποία εμφανίζονται. Η τρίτη ενσάρκωση γίνεται η σύντροφος τους Δόκτωρ, και ταξιδεύει μαζί του για το υπόλοιπο της σειράς, ενώ αυτός προσπαθεί να αποκαλύψει το μυστήριο γύρω από τις πολλές ζωές της. Το μυστήριο αργότερα λύνεται στο επεισόδιο "Το Όνομα του Δόκτωρ" (2013). Συνεχίζει να ταξιδεύει με το Δόκτωρ, και βλέπει την αναγέννησή του στη δωδέκατη ενσάρκωσή στο επεισόδιο "Η Ώρα του Δόκτορα" (2013). Το ζευγάρι έχει διάφορες περιπέτειες μαζί στις Σειρές 8 και 9 μέχρι που η Κλάρα τον αποχαιρετά και φεύγει από τη ζωή του Δόκτωρ στο επεισόδειο "Λυγίζοντας την Κόλαση" (2015).
Ο **Λουδοβίκος-Κάρολος**, γαλλ. *Louis Charles*, (10 Σεπτεμβρίου 1725 - 28 Ιουνίου 1761) από τον Οίκο της Λωρραίνης. Ήταν κόμης (τον αποκαλούσαν πρίγκιπα) του Μπριόν (Brionne).

Βιογραφία
---------

Ήταν ο πρωτότοκος γιος του Λουδοβίκου πρίγκιπα του Λομπέσκ και της Ιωάννας-Ενριέττας ντε Ντουφόρ, εγγονής του Ιακώβου-Ερρίκου δούκα του Ντυράς και στρατάρχη της Γαλλίας. Ο Ιάκωβος-Ερρίκος ήταν ανιψιός του διάσημου Ερρίκου ντε Λα Τουρ υποκόμη του Τουρέν, γενικού στρατάρχη της Γαλλίας.

Από τη μεριά του πατέρα του ήταν 7ος εξάδελφος του Φραγκίσκου, συζύγου της Μαρίας-Θηρεσίας των Αψβούργων και της αδελφής του Ελισάβετ-Θηρεσίας, συζύγου του Καρόλου-Εμμανουήλ Γ' βασιλιά της Σαρδηνίας. 

Από τα νεανικά του έτη του δόθηκε η προσφώνηση του κόμη του Μπριόν. Τότε τον ζωγράφισε ο διάσημος Ζαν-Μαρκ Νατιέ μαζί με τη μεγαλύτερη αδελφή του Ιωάννα-Λουίζα. Αργότερα τον αποκαλούσαν πρίγκιπα του Λομπέσκ.

Το 1740 έγινε μέλος της Γαλλικής Φρουράς. Το ίδιο έτος έγινε κυβερνήτης του Ανζού, μία θέση που πριν κατείχε ο πατέρας του. Το 1743 έγινε Μέγας Σταυλάρχης (Grand Écuyer) της Γαλλίας, μία θέση που κατείχε ο μεγάλος θείος του Κάρολος. Ήταν ένα υψηλό αξίωμα του Στέμματος και ήταν υπεύθυνος για τη μετακίνηση του βασιλιά και της ακολουθίας του. 

Ο Λουδοβίκος ΙΕ΄ τον έκανε ταξίαρχο του Βασιλικού Στρατού το 1745 και ιππότη του Τάγματος του Αγ. Πνεύματος, της πιο υψηλής διάκρισης στη Γαλλία, το 1752. Απεβίωσε το 1761 σε ηλικία 35 ετών και η 3η σύζυγός του το 1815 σε ηλικία 81 ετών.

Οικογένεια
----------

Νυμφεύτηκε πρώτα το 1740 την Καρλόττα ντε Γκραμόν, εγγονή του Αντωνίου Ε' δούκα του Γκις και στρατάρχη της Γαλλίας.

Το 1742 απεβίωσε η Καρλόττα και δύο έτη αργότερα ο Λουδοβίκος-Κάρολος νυμφεύτηκε την Αυγούστα ντε Κοετκέν.

Το 1746 απεβίωσε η Αυγούστα και δύο έτη αργότερα νυμφεύτηκε στο αβαείο του Παντεμόν τη Λουίζα ντε Ροάν, κόρη του Καρόλου πρίγκιπα του Ροσφόρ. Ο Οίκος ντε Ροάν ήταν από τους παλαιότερους και πιο εκκεντρικούς της Γαλλίας. Είχαν τέκνα:

* Κάρολος-Ευγένιος 1751-1825, πρίγκιπας του Λομπέσκ.
* Ιωσηφίνα 1753-1797, παντρεύτηκε τον Βίκτωρα-Αμεδαίο Β΄ πρίγκιπα του Καρινιάνο. Εγγονός τους ήταν ο Κάρολος-Αλβέρτος βασιλιάς της Σαρδηνίας.
* Άννα-Καρλόττα 1755-1786, απεβίωσε 31 ετών.
* Ιωσήφ 1759-1812, πρίγκιπας του Βωντεμόν.

Από τα τέσσερα τέκνα του μόνο η Ιωσηφίνα είχε απογόνους.

Παραπομπές
----------

1. ↑  van de Pas, Leo. «Louis de Lorraine, *Prince of Lambesc*». *Genealogics .org*. Ανακτήθηκε στις 21 Μαρτίου 2010.
2. 1 2 3 4 5  Vail, J.L. «Maison de Lorraine». *Génélogie .org*. Ανακτήθηκε στις 21 Μαρτίου 2010.
3. ↑  Baptised *Louise Julie Constance de Rohan*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 297029564
* SUDOC: 168028174

 |

 |
Καταγόμενοι από το χωριό Κωνωπίνα (ή Κονοπίνα) της τότε επαρχίας Εχίνου (τωρινό δήμο Ακτίου - Βόνιτσας) οι **Λουντζαίοι Αγωνιστές**, υπήρξαν μέλη μιας οικογένειας με αξιόλογο εθνική προσφορά, για τοπικό επίπεδο, στην ελληνική επανάσταση (1821 - 1829),που σχεδόν δεν υπήρξε μάχη για μάχη απ΄το Ξηρόμερο ως την Άρτα και το Μεσολόγγι, αλλά και από την Αράχωβα ως την Αττική που να μην έλαβε μέρος **ο νταϊφάς των Λουντζαίων** στις πολεμικές συρράξεις κατά των Τούρκων. **"***Δώδεκα Λουντζαίοι, δεκατρείς Καπεταναίοι***"** κατά την λαϊκή ρήση.
Είχαν δικό τους ασκέρι (νταϊφά), εκ των οποίων ο σημαντικότερος υπήρξε ο Στάθης Λούντζης που διατηρούσε και δική του Μάγκα (ασκέρι - νταϊφάς)στην οποία ευρίσκονταν στρατολογημένοι οι :

* Στάθης Λούντζης (1792-1873)
* Λαμπράκης Λούντζης (1798-1826) (σκοτώθηκε στη Β΄ Πολιορκία του Μεσολογγίου το 1826)
* Δημήτρης Λούντζης (1799-1863)
* Νάσιος Λούντζης (1802-1865)
* Σταμούλης Λούντζης (1790-1851)
* Μήτρος Λούντζης (1803-...)
* Κωσταντής Λούντζης (1798-...) καθώς και ο 13χρονος
* Θοδωρής Λούντζης όπως και ο 16χρονος
* Γώγολος Λούντζης ως ψυχογιοί (απαραίτητοι για βοηθητικές εργασίες) κουβαλούσαν νερό στο ασκί, ποτίζανε τα αλογομούλαρα, γυαλίζανε τα άρματα κλπ.

*Οι περισσότεροι εξ΄αυτών πολέμησαν δίπλα σε σπουδαία ονόματα Αγωνιστών όπως ο στρατηγός **Γεώργιος Καραϊσκάκης, Αντρέας Γριβογιώργος, Δημήτρης ή Τσάμης Γριβογιώργος***

Παραπομπές
----------

1. ↑  «Από το πάνθεον των Κωνωπινιωτών αγωνιστών του Ιερού Αγώνα του 1821». *konopinanews.blogspot.gr*. Αρχειοθετήθηκε από το πρωτότυπο στις 13 Οκτωβρίου 2013. Ανακτήθηκε στις 5 Οκτωβρίου 2017.
2. ↑  *Νικόλαος Μήτσης - Η Κωνωπίνα στην Επανάσταση του 1821 (Έκδοση του Συλλόγου Κωνωπινιωτών Ξηρομέρου - 2007)*.
Επίδειξη Σιδερένιου Σταυρού από έναν αθλητή.
Λαβές πιασίματος στους κρίκους.
Οι **κρίκοι**  είναι εξοπλισμός της ενόργανης γυμναστικής και το άθλημα στο οποίο χρησιμοποιούνται.

Ο εξοπλισμός
------------

Ο εξοπλισμός περιλαμβάνει δύο δαχτυλίδια που κρέμονται ελεύθερα από ένα σταθερό μεταλλικό σκελετό. Κάθε δαχτυλίδι εξαρτάται από έναν ιμάντα ο οποίος εξαρτάται μέσω συρματόσχοινου από μεταλλικό πλαίσιο. 

### Διαστάσεις

Οι διαστάσεις των εγκαταστάσεων και του εξοπλισμού καθορίζονται από την Fédération Internationale de Gymnastique (ΕΙΚ) στο έγγραφο *Apparatus Norms* :

* Εσωτερική διάμετρος:18 εκ. ± 0,1 εκ.
* Διάμετρος κατατομής: 2,8 εκ.± 0,1 εκ.
* Απόσταση του σημείου εξάρτησης από την κατώτατη εσωτερική πλευρά των κρίκων:300 εκ.  ±  1 εκ.
* Απόσταση μεταξύ δύο σημείων εξάρτησης: 50 εκ.  ± 0,5 εκ.

Προπόνηση
---------

Μια τυπική προπόνηση περιλαμβάνει αιωρήσεις, ενδυνάμωση και έλξεις. Οι αθλητές δοκιμάζονται σε ενδυνάμωση και γράμμωση, ισορροπία και συντονισμό του σώματος. Πρέπει να είναι γυμνασμένοι οι μύες των βραχιόνων, των πήχεων, του θώρακα, της πλάτης της μέσης, της κοιλιάς και κυρίως των φτερών για να επιτυγχάνονται έλξεις, κάμψεις, πιέσεις και περιστροφές σε διαρκή ανισορροπία.

Μερικές ασκήσεις είναι: μονόπλευρες έλξεις με ένα χέρι τη φορά, ύπτιες έλξεις κορμού με τα γόνατα στο στήθος , ανέβασμα του κορμού κατακόρυφα με τα γόνατα λυγισμένα έως πλήρη περιστροφή του κορμού σε οπίσθια λαβή, βυθίσεις κορμού με τους αγκώνες κοντά στα πλευρά, βουλγάρικες βυθίσεις (με τους αγκώνες ανοιχτούς, μακριά κατά τη βύθιση), άρση ποδιών έως κατακόρυφη θέση, εναέριο L-sit με λοξό κατακόρυφο και ανάποδη πίεση ώμων, κάμψεις, ανοίγματα στήθους

### Σύστημα πόντων και κανόνες

Οι αθλητές χάνουν πόντους όταν κάνουν λάθη στις ασκήσεις τους. Χάνουν πόντους για λυγισμένα χέρια σε οποιαδήποτε άσκηση και για πιάσιμο από τους ιμάντες ή τα συρματόσχοινα. Για αδυναμία διατήρησης της κεφαλής τους σε ουδέτερη θέση στις λαβές, για γκριμάτσες και γρυλλίσματα. Χάνουν πόντους για περιττές αιωρήσεις. Bonus πόντοι κερδίζονται με την εκτέλεση διαδοχικών διακριτών στατικών λαβών.

Βιβλιογραφία
------------

1. ↑  Tyagi, Arun Kumar (2010). *Gymnastics Skills and Rules*. Pinnacle Technology. ISBN 978-1618200334.
2. ↑  «Apparatus Norms». Fédération Internationale de Gymnastique. 2011. Αρχειοθετήθηκε από το πρωτότυπο (PDF) στις 6 Απριλίου 2020. Ανακτήθηκε στις 23 Μαΐου 2013.
3. ↑  Readhead, Lioyd. *A World-Class Gymnast* (illustrated έκδοση). Heinemann-Raintree Library. ISBN 978-1403446725.
4. ↑  «Γιατί πρέπει να «παίζεις» συχνότερα με τους κρίκους». *Askmen Greece*. 2018-02-08.. Ανακτήθηκε στις 2018-08-21.
Η **Κοίλα** ήταν αρχαία πόλη-κράτος στην Αρκαδία της Ελλάδας. Η ακριβής τοποθεσία της δεν είναι γνωστή.

Λίγα πράγματα είναι γνωστά σχετικά με την πόλη της Κοίλας. Παρά το γεγονός πως η συγκεκριμένη πόλη κατατάσσεται από τη σύγχρονη ακαδημαϊκή βιβλιογραφία ως πόλη-κράτος, ωστόσο, η ακριβής κατάταξή της παραμένει άγνωστη. Η συγκεκριμένη κατάταξη οφείλεται, κυρίως, στην ύπαρξη θεωροδόκου εντός της πόλεως, αξίωμα το οποίο σχετιζόταν με την αρχαία εορταστική αθλητική διοργάνωση των Πυθίων, η οποία λάμβανε χώρα στους Δελφούς.

Παραπομπές
----------

1. 1 2  (Αγγλικά) Hansen, Mogens Herman· Nielsen, Thomas Heine (2004). «Koila». *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Οξφόρδη: Oxford University Press. σελ. 277. ISBN 0-19-814099-1.

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Ο **Λουντέκα της Μερκίας**, βασιλιάς της Μερκίας (*Ludeca*, 826 - 827) διαδέχτηκε τον Μπέορνγουλφ της Μερκίας ο οποίος έπεσε σε μάχη εναντίον των Ανατολικών Άγγλων αλλά σκοτώθηκε και ο ίδιος σε μάχη όταν προσπάθησε να τους υποτάξει την επόμενη χρονιά.
Το Αγγλοσαξωνικό χρονικό αναφέρει ότι *"ο Λουντέκα έπεσε στην μάχη μαζί με πέντε κόμητες οι οποίοι πολέμησαν πιστά μαζί του"*, ο Φλωρέντιος του Γούστερ γράφει αναλυτικά για την συγκεκριμένη ιστορία : 

*"Ο Λουντέκα βασιλιάς της Μερκίας, συγκέντρωσε τις δυνάμεις του και οδήγησε τον στρατό του στο βασίλειο των Ανατολικών Άγγλων για να πάρει εκδίκηση για την συντριβή και τον φόνο του προκατόχου του Μπέορνγουλφ. Σε μια σκληρή μάχη ανάμεσα στους γηγενείς και τον βασιλιά τους έπεσε μαζί με τους πέντε πιο πιστούς του κόμητες και το μεγαλύτερο τμήμα του στρατού του, όσοι διασώθηκαν δραπέτευσαν και ο Ουίγκλαφ της Μερκίας τον διαδέχθηκε στο διαλυμένο βασίλειο του"*. 

Πριν την περίοδο της βασιλείας του αναφέρεται σε δυο διατάγματα του βασιλείου της Μερκίας ως κόμης του Μπέορνγουλφ (824). Στο Μουσείο Φιτζγουίλιαμ που βρίσκεται στο Πανεπιστήμιο του Κέιμπριτζ υπάρχει ένα μικρό ασημένιο νόμισμα που κόπηκε στο Ίπσουιτς την περίοδο της βασιλείας του Λουντέκα. Ένα νόμισμα που ανακαλύφτηκε πρόσφατα (2016) επιβεβαιώνει την κυριαρχία του Λουντέκα στο Λονδίνο, πριν βρεθεί το νόμισμα αυτό όλοι πίστευαν ότι είχε αλώσει το Ουέσσεξ την πόλη στην *"μάχη του Ελλαντάν¨* (825).

Παραπομπές
----------

1. ↑  Ανακτήθηκε στις 22  Μαρτίου 2020.
2. ↑

Εξωτερικοί σύνδεσμοι
--------------------

* Λουντέκα
* Σαξονικό νόμισμα αποκαλύπτει το σφάλμα



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ludeca of Mercia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |
| --- |
| Λουντέκα της Μερκίας **Δυναστεία "Β"** **Θάνατος:** 827 |
| Βασιλικοί τίτλοι |
| ΠροκάτοχοςΜπέορνγουλφ της Μερκίας | **Βασιλιάς της Μερκίας**826 - 827 | ΔιάδοχοςΟυίγκλαφ της Μερκίας |
Τo **Κρίνo** (επιστ. ***Λείριον***, ***Lilium***) είναι μία μεγάλη κατηγορία ιδιαίτερα όμορφων αγριολούλουδων με παγκόσμια εξάπλωση. Στην Ελλάδα υπάρχουν πέντε είδη κρίνων, τα περισσότερα στη Βόρεια Ελλάδα. Το είδος περιλαμβάνει μονοετή, διετή και πολυετή φυτά με ύψος που αγγίζει και το 1 μέτρο. Αναπτύσσονται σε μέσα ή μεγάλα υψόμετρα.

Περιγραφή
---------

Τα κρίνα είναι βολβώδη φυτά. Έχουν συνήθως ψηλό βλαστό με άνθος στην κορυφή. Το άνθος τους αποτελείται συνήθως από έξι πέταλα και είναι στραμμένο με μία ελαφριά κλίση προς το έδαφος. Έχει έντονα χρωματισμένους κίτρινους ανθήρες. Τα περισσότερα είδη κρίνων ανθίζουν κατά τη διάρκεια της άνοιξης και κάποια προς το τέλος του καλοκαιριού. 

Από τα γνωστότερα είδη κρίνου είναι το *Λείριον το πάλλευκο* (*Lilium candidum*) που είναι περισσότερο γνωστό ως "κρινάκι της Παναγίας". Έχει ύψος μέχρι ένα μέτρο και λευκό άνθος. 

Πολύ εντυπωσιακό είδος είναι το Λείριον της Ροδόπης ή Κρίνος της Ροδόπης (*Lilium rhodopaeum*). Είναι φυτό ενδημικό της ελληνικής και βουλγαρικής Ροδόπης. Ανθίζει τον Ιούνιο. Τα άνθη του είναι πάντα κίτρινα και φτάνουν σε μέγεθος τα 10 εκ. περίπου. Ο βλαστός σπάνια ξεπερνά τα 80 εκ. και στην κορυφή του βγαίνουν 1-5 άνθη. Είναι από τα πιο σπάνια και απειλούμενα φυτά του Εθνικού Πάρκου Οροσειράς Ροδόπης και για το λόγο αυτό δεν πρέπει να κόβεται ή να ξεριζώνεται.

Η τοξικότητα του Κρίνου στις γάτες
----------------------------------

Σύμφωνα με τον Διεθνή σύνδεσμο κτηνιάτρων για τις γάτες (*ISFM*) oι κρίνοι είναι θανατηφόρα τοξικοί για τις γάτες. Μια απλή δαγκωματιά στα φύλλα ενός κρίνου, μια κατάποση του νερού που βρίσκεται στο βάζο με τους κρίνους ακόμη και ένα γλείψιμο της γύρης μπορεί να προκαλέσει καταστροφή των νεφρών της γάτας. Εάν δεν επέλθει άμεσα ο θάνατος, το ζώο είναι πιθανό να χρειάζεται αιμοκάθαρση. Όλα τα λίλιουμ παράγουν την τοξική χημική ουσία αλλά τα πιο επικίνδυνα είδη είναι τρία: *Easter Lilies*, *Stargazer lilies* και *Asiatic lilies*. Τέλος ορισμένες γάτες είναι περισσότερο και άλλες λιγότερο ευαίσθητες στην τοξικότητα του κρίνου.

Παραπομπές
----------

1. ↑
2. ↑   Ελευθεροτυπία, φύλλο της 2.6.2013, ένθετο ΕΨΙΛΟΝ

Πηγές
-----

* *Αγριολούλουδα της Ελλάδας* - Εκδόσεις Mediterraneo ISBN 960-8227-71-2

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρίνο** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κρίνο**  |

* Flora Europaea: *Lilium*
* Flora of China: *Lilium*
* Flora of Nepal: *Lilium* species list
* Flora of North America: *Lilium*
* Online Lily Register, over 9400 entries *Lilium*
* de Florum: *Lilium* species
* North American Lily Society
* Royal Horticultural Society Lily Group
* 1 2 3 Time-lapse videos
* the-genus-lilium
* Lily Perennializing in Ithaca, Louisiana and Holland Research Newsletter Number 23 (May 2010) Flower Bulb Research Program Department of Horticulture, College of Agriculture and Life Sciences, Cornell University
* Crossing polygon of the genus Lilium.
Οι εξέδρες το 1982
Το **κοίτασμα του Πρίνου** βρίσκεται στο Βόρειο Αιγαίο, ανάμεσα στη Θάσο και την Καβάλα. Στις 6 Δεκεμβρίου 1971 πραγματοποιείται η πρωτη, μα άκαρπη, γεώτρηση. Την 1η Φεβρουαρίου 1974, η ερευνητική γεώτρηση «ΠΡΙΝΟΣ-1» ανακαλύπτει το κοίτασμα «ΠΡΙΝΟΣ» με δοκιμαστική ροή 2950 βαρέλια την ημέρα αργού πετρελαίου. Τα συνολικά αποδεδειγμένα αποθέματα του πετρελαϊκού πεδίου του Πρίνου είναι περίπου 90 εκατομμύρια βαρέλια (12 × 106 τόνοι) και η παραγωγή επικεντρώνεται σε 1.900 βαρέλια ημερησίως (300 m3 / d). Τον Αύγουστο του 1996, είχε βρεθεί το 1994, πραγματοποιείται ανάπτυξη του κοιτάσματος του. Αρχίζει η παραγωγή που καλύπτει το 20% περίπου της συνολικής παραγωγής αργού πετρελαίου. Τον Γενάρη του 2016 υπερδιπλασιάζεται η παραγωγή στα 3χιλ βαρέλια.
Το κρίκετ ήταν ολυμπιακό άθλημα από το 1896 αλλά διεξήχθη μόνο στην Ολυμπιάδα του 1900 στο Παρίσι.

Ιστορικές πληροφορίες
---------------------

### Αθήνα 1896

Το 1896 στην Α΄ Ολυμπιάδα της Αθήνας το πρόγραμμα προέβλεπε και αγώνες κρίκετ. Είχαν δηλώσει συμμετοχή δύο ομάδες, μια βρετανική από τη Μάλτα, τότε αποικία της Μεγ. Βρετανίας και μια ελληνική από την Κέρκυρα, το μοναδικό μέρος που παίζεται αυτό το άθλημα στην Ελλάδα. Όμως, οι αγώνες δεν διεξήχθησαν.

### Παρίσι 1900

Κύριο λήμμα: Κρίκετ στους Θερινούς Ολυμπιακούς Αγώνες 1900
Το 1900, στο Παρίσι, συμπεριλήφθηκε και το κρίκετ στο πρόγραμμα της δεύτερης Ολυμπιάδας. Στο άθλημα αυτό δήλωσαν συμμετοχή τέσσερις χώρες αλλά τελικά το Βέλγιο και η Ολλανδία αποσύρθηκαν. Έτσι μετείχαν μόνο η διοργανώτρια Γαλλία με μια ομάδα εργαζόμενων στη βρετανική πρεσβεία και η Μεγάλη Βρετανία με το σύλλογο "Ντίβον & Σόμερσετ Γουόντερερς". Η βρετανική ομάδα αναδείχθηκε ολυμπιονίκης και σύμφωνα με τα ισχύοντα τότε της απονεμήθηκε αργυρό μετάλλιο και κύπελλο, ενώ στη γαλλική ομάδα δόθηκε χάλκινο μετάλλιο.

### Σεντ Λούις 1904 και Λονδίνο 1908

Το κρίκετ προβλεπόταν στο πρόγραμμα των ολυμπιακών αγώνων του 1904 στο Σεντ Λούις των ΗΠΑ και του 1908 στο Λονδίνο αλλά τελικά δεν διεξήχθη. Λόγω μειωμένου ενδιαφέροντος αποσύρθηκε από τους ολυμπιακούς αγώνες. Όμως, εξακολουθεί να θεωρείται ολυμπιακό άθλημα και διεξάγεται στους Αγώνες της Κοινοπολιτείας.

Μετάλλια
--------

* 1900
	+ 01 !1η θέση, χρυσό μετάλλιο  Μεγάλη Βρετανία
	+ 2 !Δεύτερη θέση, αργυρό μετάλλιο Γαλλία ! Γαλλία
	+ 3 !Τρίτη θέση, χάλκινο μετάλλιο Δεν δόθηκε

Εξωτερικοί σύνδεσμοι
--------------------

* Αποτελέσματα στο Cricinfo
* 'The Ignorant Olympians'

Παραπομπές
----------

1. ↑  Buchanan, Ian (1993). Mallon, Bill, επιμ. «Cricket at the 1900 Games». *Journal of Olympic History* (International Society of Olympic Historians) **1** (2). Αρχειοθετήθηκε από το πρωτότυπο στις 2012-06-14.. Ανακτήθηκε στις 25 Νοεμβρίου 2014.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλήματα στους Ολυμπιακούς Αγώνες |
| --- |
|  |
| Θερινές Ολυμπιάδες | 
* Αντιπτέριση
* Αντισφαίριση
* Άρση βαρών
* Γκολφ
* Γυμναστική
* Επιτραπέζια αντισφαίριση
* Ιππασία
* Ιστιοπλοΐα
* Καλαθοσφαίριση
* Κανόε καγιάκ
* Καταδύσεις
* Κολύμβηση
* Κωπηλασία
* Μοντέρνο πένταθλο
* Μπέιζμπολ
* Μπιτς βόλεϊ
* Ξιφασκία
* Πάλη
* Πετοσφαίριση
* Ποδηλασία
* Ποδόσφαιρο
* Πυγμαχία
* Ράγκμπι σέβενς
* Σκοποβολή
* Σόφτμπολ
* Στίβος
* Συγχρονισμένη κολύμβηση
* Τάε κβον ντο
* Τζούντο
* Τοξοβολία
* Τρίαθλο
* Υδατοσφαίριση
* Χειροσφαίριση
* Χόκεϊ επί χόρτου
 |
|  |
| Χειμερινές Ολυμπιάδες | 
* Άλμα με σκι
* Αλπικό σκι
* Βόρειο σύνθετο
* Δίαθλο
* Λουτζ
* Ελεύθερο σκι
* Έλκηθρο
* Καλλιτεχνικό πατινάζ
* Κέρλινγκ
* Πατινάζ ταχύτητας
* Πατινάζ ταχύτητας μικρής πίστας
* Σκέλετον
* Σκι αντοχής
* Χιονοσανίδα
* Χόκεϊ επί πάγου
 |
|  |
| Παλιότερα αθλήματα | 
* Βασκική πελότα
* Διελκυστίνδα
* Κρίκετ
* Κροκέ
* Λακρός
* Μηχανοκίνητα σκάφη
* Πόλο
* Ράγκμπι γιούνιον
* Ρακέτες
* Ροκέ
* Χειρόσφαιρα σάλας
 |

 |
Σύμφωνα με τον κατάλογο των βασιλιάδων των Σουμερίων, ο **Λουγκαλμπάντα** ήταν ο τρίτος βασιλιάς της Ουρούκ, πατέρας του διάσημου Γκιλγκαμές. Σύμφωνα με το μύθο, σύζυγός του ήταν η θεά **Νινσούν**. 

Στο Έπος του Γκιλγκαμές, όχι μόνο ζευγάρωσε με τη θεά Νινσούν, αποκτώντας έτσι τον Γκιλγκαμές, αλλά παρουσιάζεται ως θεός κι ο ίδιος. Εξάλλου, δυο αρχαιολογικά επικά ποιήματα αναφέρουν το Λουγκαλμπάντα ως κεντρικό χαρακτήρα τους. Δεν τον αναφέρουν σαν βασιλιά, αλλά ο αναγνώστης παρακολουθεί τη ζωή του ήρωα από το μέσον της στρατιωτικής και πολιτικής του σταδιοδρομίας, η οποία μάλλον θα πρέπει να συνετέλεσε κάποια χρόνια αργότερα στην επιλογή του ως διάδοχος του βασιλιά Ενμερκάρ στο θρόνο της Ουρούκ. 

Ενδιαφέρον προκαλεί το γεγονός ότι δε γίνεται αναφορά σε καμία μάχη που μπορεί να ενεπλάκη ο Λουγκαλμπάντα, αν και ήταν αρχηγός του στρατού του Ενμερκάρ. Έτσι, πολλοί θεωρούν το έπος του Λουγκαλμπάντα σαν έπος της ειρήνης.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σουμεριακή μυθολογία |
| --- |
|  |
| Σημαντικοί θεοί | 
* Άνου
* Κι
* Ενλίλ
* Ένκι
* Ερεσκιγκάλ
* Ινάννα
* Νάμου
* Νάννα
* Νινλίλ
* Νινούρτα
* Νινχουρσάγκ
* Ούτου
 |
|  |
| Ήρωες | 
* Γκιλγκαμές
* Ενκίντου
* Λουγκαλμπάντα
* Ουτναπιστίμ
 |
|  |
| Κείμενα | 
Έπος του Γκιλγκαμές |

 |
Στην ελληνική μυθολογία ο **Κρίσαμις** ήταν μυθικός βασιλιάς της Κω από το γένος του οποίου προέρχονταν και ο περίφημος ιατρός της αρχαιότητας Ιπποκράτης.

Επίσης με το αυτό όνομα φέρονταν πλούσιος κτηνοτρόφος από την Κω, που τελικά σκότωσε ένα τεράστιο χέλι (θαλάσσιο δράκο) το οποίο έβγαινε κάθε χρόνο από τη θάλασσα και του άρπαζε το ωραιότερο πρόβατο από τα κοπάδια του, το οποίο στη συνέχεια εγκατέλειψε στη παραλία. Στον ύπνο του όμως μετά είδε σε όνειρο το χέλι, που τον παρακάλεσε να το θάψει. Ο Κρίσαμις δεν εισάκουσε την παράκλησή του. Λίγο καιρό αργότερα χάθηκε ο ίδιος και ολόκληρη η οικογένειά του. 

Σαφώς η παράδοση αυτή προτρέπει τον σεβασμό προς τους νεκρούς όποιοι κι αν είναι αυτοί, ακόμα και εχθρικά όντα.

Αρχαία λογοτεχνία
-----------------

Η αρχαία αυτή παράδοση του πλούσιου κτηνοτρόφου έγινε αφορμή σε κάποιο Κώο αρχαίο ποιητή της ελληνιστικής εποχής να πραγματευτεί το περί τον Κρίσαμη γεγονός ποιητικά. Το ποίημα εκείνο φαίνεται να έλαβε υπόψη του ο Βιργίλιος που με παρωδία της υπόθεσης έγραψε το γνωστό ποίημα "Κώνωψ" ("Culex") κατά το οποίο ένα κουνούπι που σκοτώθηκε από ένα ποιμένα εμφανιζόταν στον ύπνο του (του ποιμένα) και τον εκλιπαρούσε να τύχει ταφής.
H **Λαοδίκη** η Φιλάδελφος και Επιφανής (έζησε τον 2ο αιώνα π.Χ.) από τη Δυναστεία των Μιθριδατιδών γεννήθηκε πριγκίπισσα τού Πόντου και με τον γάμο της έγινε βασίλισσα τού Πόντου.

Βιογραφία
---------

Ήταν κόρη τού Μιθριδάτη Γ΄ τού Πόντου και της Λαοδίκης των Σελευκιδών, ίσως κόρης τού Αντιόχου Δ΄ Επιφανούς. Αδέλφια της ήταν ο Φαρνάκης Α΄ του Πόντου και ο Μιθριδάτης Δ΄ του Πόντου.

Οι ιστορικές πηγές δεν αναφέρουν τη Λαοδίκη. Είναι γνωστή από νομίσματα, αγάλματα και επιγραφές. Κάποια στιγμή παντρεύτηκε τον αδελφό της Μιθριδάτη Δ΄· δεν φαίνεται να απέκτησαν τέκνα.

Ο Μιθριδάτης Δ΄, σύζυγος της Λαοδίκης. Ο βασιλιάς όρθιος· επάνω από το κεφάλι του ο ήλιος κι η σελήνη. Επιγραφές ΒΑΣΙΛΕΩΣ ΜΙΘΡΙΔΑΤΟΥ ΦΙΛΟΠΑΤΟΡΟΣ ΚΑΙ ΦΙΛΑΔΕΛΦΟΥ. Μουσείο Calouste Gulbenkian Λισσαβόνας.
Τα νομίσματα που έχουν διασωθεί με αυτήν και άλλα μαζί με τον σύζυγό της, δείχνουν ότι ήταν βασίλισσα τού Πόντου από το 162 ως τη δεκαετία τού 150. Από τα νομίσματα φαίνεται πιθανό να ήταν συμβασίλισσα με τον Μιθριδάτη Δ΄. Δείχνουν ένα ωραίο, διπλό πορτραίτο κατά το πρότυπο των Πτολεμαϊκών κοπών.

Ένα από αυτά δείχνει τους δύο συζύγους σε προτομή στη μία όψη. Στην άλλη ο Ζεύς και η Ήρα (τα αδέλφια σύζυγοι) όρθιοι, μετωπικοί. Ο δαφνοστεφής Ζεύς κρατεί σκήπτρο στο δεξί και κεραυνό στο αριστερό· η Ήρα κρατεί σκήπτρο στο δεξί χέρι της. Υπάρχει η επιγραφή ΒΑΣΙΛΕΩΣ ΜΙΘΡΙΔΑΤΟΥ ΚΑΙ ΒΑΣΙΛΙΣΣΗΣ ΛΑΟΔΙΚΗΣ ΦΙΛΑΔΕΛΦΩΝ. Η σχεδίαση τού νομίσματος είναι μία δήλωση Ελληνισμού.

Στα νομίσματα που εμφανίζεται μόνη της, η επιγραφή είναι ΒΑΣΙΛΙΣΣΗΣ ΛΑΟΔΙΚΗΣ. Σε άλλα αργυρά νομίσματα ο τίτλος της είναι σε μονόγραμμα. Σε ένα η μορφή της είναι με πέπλο και στην άλλη όψη η Ήρα, όρθια, μετωπική με μακρύ ένδυμα να κρατά σκήπτρο στο δεξί. Σε άλλο υπάρχει η μορφή της με πέπλο και στην άλλη όψη κέρας Αμάλθειας, εξάκτινο άστρο και επιγραφή ΒΑΣΙΛΙΣΣΗΣ ΛΑΟΔΙΚΗΣ ΕΠΙΦΑΝΟΥΣ ΚΑΙ ΦΙΛΑΔΕΛΦΟΥ. Είναι η μόνη βασίλισσα στα νομίσματα με το επίθετο Επιφανής. Στη νήσο Δήλο έχει τιμηθεί με άγαλμα με επιγραφή.

Σύμφωνα με τεκμήρια είχε καλές σχέσεις με τα βασίλεια της εποχής της και ήταν καλή γνώστης της Ελληνικής και Περσικής κοινωνίας. Φαίνεται να ήταν μία διακεκριμένη μονάρχης με επιρροή και αξιόλογη ισχύ. Πρέπει να ήταν ευλαβής, υπερήφανη για την Ελληνική και Περσική καταγωγή της· να κυβέρνησε δίκαια και ισότιμα για τις δύο κοινωνίες.

Οικογένεια
----------

Παντρεύτηκε τον αδελφό της Μιθριδάτη Δ΄ τού Πόντου. Δεν απέκτησαν τέκνα.

Πηγές
-----

* B.C. McGing, The foreign policy of Mithridates VI Eupator, King of Pontus, BRILL, 1986
* M. Getzel, Hellenistic settlements in Europe, the islands and Asia Minor, Cohen University of California Press, 1995
* The First Royal Coinage of Pontos (from Mithridates III to Mithridates V), Francois de Callatay
* The Dynastic History of the Hellenistic Monarchies of Asia Minor According to Chorography of George Synkellos by Oleg L. Gabelko
Η **Λαοδίκη** (άκμασε τέλος τού 3ου-αρχές τού 2ου αι. π.Χ.) από τη Δυναστεία των Σελευκιδών γεννήθηκε πριγκίπισσα της Αυτοκρατορίας των Σελευκιδών και με τον γάμο της έγινε βσίλισσα τού Πόντου.

Ο Μιθριδάτης Δ΄, σύζυγος της Λαοδίκης, σε ρεαλιστικό πορτραίτο του με διάδημα, στη μία όψη αργυρού τετραδράχμου. Στην άλλη ο Δίας κάθεται σε θρόνο και κρατά αετό και δόρυ, αριστερά ήλιος και σελήνη· επιγραφή ΒΑΣΙΛΕΩΣ ΜΙΘΡΙΔΑΤΟΥ.

Βιογραφία
---------

Η καταγωγή της δεν είναι σαφής. Θα μπορούσε να ήταν κόρη τού Αντιόχου Δ΄ τού Επιφανούς, καθώς ο Αλέξανδρος Α΄ Βάλας (που δήλωνε γιος τού Αντιόχου Δ΄) εμφανίστηκε στη Ρώμη το 153 π.Χ. με την αδελφή του Λαοδίκη, η οποία μετά παντρεύτηκε τον Μιθριδάτη Γ΄ τού Πόντου. Ο Αντίοχος Δ΄ είχε δύο κόρες: από τη σύζυγό του Λαοδίκη Δ΄ είχε τη Λαοδίκη ΣΤ΄ και από την παλλακίδα του είχε την Αντιοχίδα. Ώστε είτε ο Αντίοχος Δ΄ είχε τρίτη κόρη, είτε η σύζυγος τού Μιθριδάτη Δ΄ ταυτίζεται με τη Λαοδίκη ΣΤ΄.

Οικογένεια
----------

Παντρεύτηκε τον Μιθριδάτη Γ΄ τού Πόντου και είχε τέκνα:

* Φαρνάκης Α΄, βασιλιάς τού Πόντου (π. 190-π. 155)
* Μιθριδάτης Δ΄ απεβ. 150, βασιλιάς τού Πόντου (π. 155-π. 150)
* Λαοδίκη 2ος αι. παντρεύτηκε τον αδελφό της Μιθριδάτη Δ΄.

Πηγές
-----

* M. Getzel, Hellenistic settlements in Europe, the islands and Asia Minor, Cohen University of California Press, 1995
* J.D. Grainger, A Seleukid prosopography and gazetteer, BRILL 1997
* «Laodice IV». Αρχειοθετήθηκε από το πρωτότυπο στις 8 Αυγούστου 2011.
* The First Royal Coinage of Pontos (from Mithridates III to Mithridates V), Francois de Callatay
Ο Λεονάρντο και ο βοηθός του
Το ***Λεονάρντο*** είναι Βελγικό περιοδικό κόμικς που δημιουργήθηκε από τον σχεδιαστή Philippe Liegeois και τον σεναριογράφο Bob de Groot, που είναι γνωστοί με το παρατσούκλι Turk & De Groot.

Χαρακτήρες
----------

Βασικός πρωταγωνιστής είναι ο Λεονάρντο, μια μεγαλοφυΐα που ζει στη μεσαιωνική Ιταλία και αποτελεί παρωδία του Λεονάρντο ντα Βίντσι. Ο Λεονάρντο κατασκευάζει διάφορες εφευρέσεις τις οποίες "δοκιμάζει" πάντα με τη βοήθεια ή πάνω στον κακόμοιρο βοηθό του, τον Ντούμπλεξ-Τρίπλεξ. Βασικό μοτίβο των ιστοριών αποτελούν και οι προσπάθειες του Λεονάρντο να ξυπνήσει κάθε φορά τον υπναρά βοηθό του, ώστε *"να υπηρετήσει την επιστήμη"*. Άλλοι δευτερεύοντες χαρακτήρες είναι η οικιακή βοηθός Μαντζουράνα, ο γάτος και ο ποντικός του σπιτιού καθώς και μια νεκροκεφαλή που κάνει διάφορα σχόλια.

Κυκλοφορία
----------

### Στην Ελλάδα

Το εξώφυλλο του τελευταίου τεύχους
Στην Ελλάδα ο Λεονάρντο εκδίδεται από την Μαμούθ Comix. Έχουν κυκλοφορήσει 20 άλμπουμ των 50 σελίδων που περιέχουν διάφορες μικρές ιστορίες, εκτός από τα #1, 2 και 13 που περιέχουν μια μεγάλη ιστορία το καθένα.

1. Ο πόλεμος των σοφών
2. Ο γύρος του κόσμου
3. Είμαι μια μεγαλοφυία
4. Μεγαλοφυία Hi-Fi
5. Δημόσιος κίνδυνος
6. Μεγάλο λόγο να μην λες...
7. Υπάρχει κανένας σοφός εδώ γύρω;;
8. Ο μεγάλος κηπουρός
9. Μεγαλοφυία με τη σέσουλα
10. Το βάρος μιας μεγαλοφυίας
11. ...Κρυάδες...
12. Οε..οε...οε...σοφέ !
13. Υποχθόνια μεγαλοφυία
14. Μεγαλοφυής ιδέα
15. Καλώς τα δεχτήκαμε, Σοφέ!
16. Η επέλαση μίας μεγαλοφυίας
17. Μεγαλοφυία για όλες τις ώρες
18. Πως το είπατε αυτό;
19. Ενας και μοναδικός
20. Ποδοσφαιρική μεγαλοφυία

Εξωτερικοί σύνδεσμοι
--------------------

* Επίσημη ιστοσελίδα
* Ο Λεονάρντο στη σελίδα της Μαμούθ Comix
**Λούλου Χαανγκάλα** (γεννημένη στις 12 Μαρτίου 1984), γνωστή και με το παντρεμένο της όνομα **Λουαντό Χάανγκαλα Ξύλο**, είναι σύμβουλος μέσων ενημέρωσης και επικοινωνίας της Ζάμπιας, τηλεοπτική προσωπικότητα, επικεφαλής τελετών της τοπικής κυβέρνησης και επίσης Πρεσβεία των ΗΠΑ, Νεολαία της Ζάμπιας, Πιτσα Χατ Ζάμπια και Samsung Ζάμπια Πρεσβευτής της μάρκας και ο ιδρυτής του ***#WeKeepMoving*** θεμέλιο και τον Δεκέμβριο του 2014 η Λούλου γίνεται συνεργάτης με την Dagon Holding Media. Η Λούλου έχει επίσης εμφανιστεί στο τεύχος Μαΐου του 2016 από ένα περιοδικό της Νότιας Αφρικής Mamas & Papas ως εξώφυλλο.

βιβλιογραφικές αναφορές
-----------------------

1. ↑  «Lulu Haangala on the cover of South Africa's Mamas & Papas Magazine». KAPA187. Ανακτήθηκε στις 9 Μαΐου 2016.
2. ↑  «Lulu Haangala on the cover of South Africa's Mamas & Papas Magazine». Lusaka.co.zm. Αρχειοθετήθηκε από το πρωτότυπο στις 10 Ιουνίου 2016. Ανακτήθηκε στις 10 Μαΐου 2016.
3. ↑  «Lulu Haangala Makes Mamas & Papas Cover». socialumiere.net. Αρχειοθετήθηκε από το πρωτότυπο στις 4 Ιουνίου 2016. Ανακτήθηκε στις 10 Μαΐου 2016.
Ο **Λούκας Μαρτίν Καστρομάν** είναι ένας παλαίμαχος Αργεντινός ποδοσφαιριστής που αγωνιζόταν στο κέντρο και την επίθεση.

Βιογραφικό
----------

Γεννήθηκε στις 2 Οκτωβρίου του 1980 και ξεκίνησε την επαγγελματική του καριέρα το 1997 από την Βέλες Σάρσφιλντ.Οι εξαιρετικές του εμφανίσεις είχαν ως φυσικό επακόλουθο την μεταγραφή του το 2001 στην Ιταλία και συγκεκριμένα στην Λάτσιο.

Στην ομάδα της Ρώμης έμεινε για δυο σεζόν χωρίς να καταφέρει να δικαιώσει τις προσδοκίες των ιθυνόντων του συλλόγου.Αρχικά παραχωρήθηκε δανεικός στην Ουντινέζε και έπειτα επέστρεψε στην Βέλες. Ήταν μάλιστα ένας από τους βασικούς συντελεστές της ομάδας που οδήγησαν στην κατάκτηση του Πρωταθλήματος Κλαουσούρα το 2005,αναγκάστηκε όμως να αποχωρήσει από την ομάδα λόγω διαφωνιών με τον προπονητή του, Ρικάρδο Λαβόλπε.

Επόμενος σταθμός της καριέρας του ήταν η μεξικάνικη Κλάμπ Αμέρικα όπου όμως δεν κατάφερε να προσαρμοστεί λόγω προβλημάτων συμπεριφοράς και τραυματισμών,με αποτέλεσμα να παραχωρηθεί με την μορφή δανεισμού στην Μπόκα Τζούνιορς. Τελευταίος σταθμός της καριέρας του ήταν η Ρασίνγκ Κλούμπ.

Ο Καστρομάν έχει αγωνιστεί 5 φορές με την Εθνική Αργεντινής το διάστημα 2000-2003.